**Louise Frevert** (født 31. mai 1953 på Frederiksberg) er en dansk koreograf og tidligere politiker.

Hun ble innvalgt i Københavns borgerrepresentasjon 1994–2007, og representerte Det Konservative Folkeparti frem til hun meldte overgang til Dansk Folkeparti i 1999. Hun var valgt til Folketinget for Dansk Folkeparti 2001–2007, etter å ha blitt nominert fra Frederiksberg og Frederiksværk. I Dansk Folkeparti var Frevert profilert og kontroversiell. I 2005 publiserte hun 40 artikler under fellestittelen *Artikler, som ingen tør trykke* på internett. Hun ble sterkt kritisert for sine utfall mot islam og muslimer. Samme år var hun partiets frontfigur ved valget i København. I 2007 meldte hun seg ut av partiet, noe Frevert samtidig i en selvbiografi begrunnet med en protest mot Pia Kjærsgaards lederstil. Frevert representerte Centrum-Demokraterne resten av valgperioden, som utløp samme år. Partiet oppnådde ikke det nødvendige antallet underskrifter for å kunne stille til valg, og ble nedlagt året etter. 

Frevert er utdannet klassisk ballettdanser fra Det Danske Balletkompagni og Det Kongelige Teater, og studerte koreografi i New York og teater i København i 1970-årene. Hun har vært ansatt ved Det Danske Teater, Nørrebro Teater og Det Ny Teater og tilknyttet Dansk Melodi Grand Prix som koreograf i ti år. I årene 1988–2001 drev hun Danmarks Mavedanserskole i København. Frevert har vært nestformann i LO-forbundet Dansk Artist Forbund og formann i Danmarks Mavedanser Union. Det skapte medieoppmerksomhet i 1997 og 2005 at Frevert hadde medvirket i pornografiske filmer i 1970-årene. Etter tiden i Folketinget har hun vært ekspeditør i en gullsmedforretning.

Frevert er åpent lesbisk og registrert partner, og har barn fra tidligere ekteskap.

Referanser
----------

1. ↑  Larsen, Rune Engelbreth (2005). *Louise Frevert-sagen. Dokumentation af Dansk Folkepartis dobbeltspil*. Politikens Forlag.
2. ↑  Frevert, Louise (2007). *Grib chancen*. People's Press. s. 246–255.
3. ↑  Albertsen, John (11. desember 2013). «Frevert indhentet af porno-fortid». *B.T*. Besøkt 11. desember 2013.
4. ↑  Erlendsson, Kirsten (17. mai 2012). «BT fandt Louise Frevert: Kan ikke få job i Bilka». *B.T*. Besøkt 11. desember 2013.
5. ↑  Klausen, Jytte (2009). *The Cartoons that Shook the World*. Yale University Press. s. 157. ISBN 978-0-300-12472-9.
6. ↑  Körner, Jan (31. august 2001). «Louise Frevert springer ud: Her er min kone». *B.T*. Besøkt 11. desember 2013.

Eksterne lenker
---------------

* (da) Offisielt nettsted Rediger på Wikidata
* (en) Louise Frevert på Internet Movie Database Rediger på Wikidata

* (sv) Louise Frevert i Svensk Filmdatabas Rediger på Wikidata

* (da) Louise Frevert på Filmdatabasen Rediger på Wikidata

* (da) Louise Frevert på danskefilm.dk Rediger på Wikidata

* (da) Louise Frevert på danskfilmogtv.dk Rediger på Wikidata

* (da) Louise Frevert på Scope Rediger på Wikidata

* (en) Louise Frevert på AllMovie Rediger på Wikidata

* (en) Louise Frevert hos The Movie Database Rediger på Wikidata

* (en) Louise Frevert på Internet Adult Film Database Rediger på Wikidata
* (da) Louise Frevert på Facebook Rediger på Wikidata
* (da) Louise Frevert hos Folketinget Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** ISNI **·** BNF **·** BNF (data)
 |

Portal: Danmark